b'\n_START_ARTICLE_\nKlimatas\n_START_PARAGRAPH_\nKlimatas (nuo gr. \xce\xba\xce\xbb\xce\xaf\xce\xbc\xce\xb1)\xc2\xa0\xe2\x80\x93 apibr\xc4\x97\xc5\xbetame regione vyraujantys orai; vidutin\xc4\x97 daugiamet\xc4\x97 (paprastai 30 met\xc5\xb3) meteorologini\xc5\xb3 rei\xc5\xa1kini\xc5\xb3 ir rodikli\xc5\xb3 visuma, b\xc5\xabdinga kuriai nors vietovei. Klimat\xc4\x85, jo kait\xc4\x85 ir prie\xc5\xbeastis tyrin\xc4\x97ja klimatologija.\n_START_SECTION_\nKlimato rodikliai\n_START_PARAGRAPH_\nKlimato rodikliai naudojami statistikai, tyrimams, siekiant suprasti bei modeliuoti klimat\xc4\x85. Paprastai mokslininkai derina paprastumo ir u\xc5\xbebaigtumo principus; rodiklis da\xc5\xbeniausiai parodo konkretaus klimato elemento b\xc5\xabkl\xc4\x99 konkre\xc4\x8diu laiku; rodikli\xc5\xb3 sugrupavimas padeda nustatyti klimato po\xc5\xbeymius, poky\xc4\x8dius, prie\xc5\xbeastis ir tendencijas.'